Vyhodnotenie pripomienkového konania k Informácii o predpokladanom dopade vstupu Slovenskej republiky do Európskych spoločenstiev na verejné financie v rokoch 2004, 2005            a 2006

Materiál „Informácia o predpokladanom dopade vstupu Slovenskej republiky do Európskych spoločenstiev na verejné financie v rokoch 2004, 2005 a 2006“ bol zaslaný 20.3.2003 na medzirezortné pripomienkové konanie skráteným postupom. 
Počet oslovených subjektov: 16 
Stanovisko k predmetnému materiálu zaslalo do stanoveného termínu: 13
Stanovisko nezaslalo: Úrad vlády SR, Odbor vládnej agendy Úradu vlády SR, Ministerstvo životného prostredia SR 
Pripomienky neuplatňovalo: 4
Počet vznesených pripomienok: 35
Počet akceptovaných pripomienok: 19
Počet neakceptovaných pripomienok 16, z toho počet zásadných: 3 
Zásadné pripomienky uplatnilo: Ministerstvo vnútra SR, Ministerstvo zdravotníctva SR, Ministerstvo pôdohospodárstva SR, Ministerstvo práce, sociálnych vecí a rodiny SR

Materiál sa predkladá s rozporom s Ministerstvom pôdohospodárstva SR. 

1. Prehľad pripomienkujúcich miest

1.	Úrad vlády SR, podpredseda vlády SR pre európsku integráciu ľudské a menšinové práva
2.	Úrad vlády SR
3.	Úrad vlády SR, odbor vládnej agendy 
4.	Ministerstvo dopravy, pôšt a telekomunikácií SR
5.	Ministerstvo zahraničných vecí SR
6.	Ministerstvo vnútra SR
7.	Ministerstvo hospodárstva SR
8.	Ministerstvo kultúry SR
9.	Ministerstvo obrany SR
10.	Ministerstvo školstva SR
11.	Ministerstvo zdravotníctva SR
12.	Ministerstvo výstavby a regionálneho rozvoja SR
13.	Ministerstvo spravodlivosti SR
14.	Ministerstvo práce, sociálnych vecí a rodiny SR
15.	Ministerstvo pôdohospodárstva SR
16.	Ministerstvo životného prostredia SR 

2. Vyhodnotenie pripomienok

Pripomienky	Typ	Stanovisko Ministerstva financií SR	
Úrad vlády SR, podpredseda vlády SR pre európsku integráciu a pre ľudské a menšinové práva			
V materiáli chýba zmienka o spolufinancovaní zo súkromných zdrojov, čo môže ovplyvniť aj spolufinancovanie z verejných zdrojov. 	O	Neakceptuje sa. Predmetom materiálu je určenie dopadov  vstupu SR do ES na verejné financie a nie na súkromnú sféru. Spolufinancovanie zo súkromnej sféry je súčasťou finančných tabuliek Národného rozvojového plánu SR.	
Nie je jasné spolufinancovanie štrukturálnych fondov zo strany Bratislavského kraja pre SPD cieľ 3.	O	Neakceptuje sa. Prepočty vychádzajú z finančných tabuliek programového dokumentu pre SPD cieľa 3 schváleného vládou SR. Zabezpečenie a stanovenie spolufinancovania z rôznych národných zdrojov je v kompetencii Ministerstva práce, sociálnych vecí a rodiny SR ako riadiaceho orgánu pre SPD cieľ 3.  	
Prečo sa neuvažuje so spolufinancovaním štrukturálnych fondov zo strany Bratislavského kraja pre SPD cieľ 2, keď sa uvažuje pre cieľ 3?	O	Neakceptuje sa. Prepočty vychádzajú z finančných tabuliek programového dokumentu pre SPD cieľa 3 schváleného vládou SR. Zabezpečenie a stanovenie spolufinancovania z rôznych národných zdrojov je v kompetencii Ministerstva výstavby a regionálneho rozvoja SR ako riadiaceho orgánu pre SPD cieľ 2.  	
Úrad vlády SR		Nezaslané.	
Úrad vlády SR, odbor vládnej agendy 		Nezaslané.	
Ministerstvo dopravy pôšt a telekomunikácií SR
V  materiáli je potrebné upraviť názov  Regionálny operačný program Základná infraštruktúra v súlade s uznesením vlády SR č. 175/2003 na Operačný program Základná infraštruktúra	
O	
Akceptuje sa. Text bol upravený.	
V zmysle záverov z porady uskutočnenej dňa 27.3.2003 na MF SR - Útvare platobného orgánu pre štrukturálne fondy EÚ navrhujem vykonať zmeny v tabuľke č. 22 nasledovne:

-	projekty ISPA: k finančným prostriedkom určených na spolufinancovanie projektov ISPA vo výške 1 698 mil. Sk pre ŽSR je potrebné vyčleniť rezervu na zabezpečenie plynulej realizácie projektu v prípade oneskorenia platieb zo strany ES. Výška tejto rezervy bola stanovená rozhodnutím MF SR, pričom stanovenou čiastkou kapitola MDPT SR nedisponuje.
-	projekty PHARE: spolufinancovanie zo štátneho rozpočtu v roku 2004 pre kapitolu MDPT SR bolo stanovené v celkovej výške 85 764 tis. Sk.	O	Akceptuje sa. Text bol upravený.	
Napriek tomu, že materiál má informatívny charakter, bolo by vhodné upozorniť na rozdiely medzi týmto materiálom a materiálom schváleným uznesením vlády č. 46/2003, a síce, že finančné prostriedky z EÚ pridelené Slovenskej republike na roky 2004-2006 sa budú čerpať dlhšie, ako spomenuté trojročné skrátené programovacie obdobie. Z uvedeného dôvodu vzniká nesúlad medzi finančnými prostriedkami deklarovanými v materiáli k uzneseniu vlády SR č. 46/2003 a predkladaným materiálom	O	Akceptuje sa. V materiáli sa uvádza metodológia ES k odhadom čerpania finančných prostriedkov z jednotlivých záväzkov.  Niektoré rozdielnosti vychádzajú z používania iných výmenných kurzov ako v materiáli k uzneseniu vlády SR 46/2003 a zo zaokrúhľovania.	
Ministerstvo zahraničných vecí SR		Bez pripomienok.	
Ministerstvo vnútra SR

Žiadame zmeniť finančné objemy pre vnútorné politiky

Žiadame zmeniť finančné objemy pre predvstupové fondy

Z

Z	

Akceptuje sa. Text bol upravený pre vnútorné politiky. 

Akceptuje sa čiastočne. Údaje boli upresnené podľa jednotlivých projektov MV SR. Prerokované a schválené dňa 31.3.2003.
	
Ministerstvo hospodárstva SR	

Str.  6 – Tabuľka č. 5 – Rozdelenie čerpania prostriedkov zo ŠF EÚ v roku 2004 -   v materiále je uvádzané čerpanie pre SOP Priemysel a služby vo výške 676,59 mil. Sk, pričom na základe schváleného Národného rozvojového plánu SR je na rok 2004 pre SOP PS zo ŠF EÚ vyčlenených 33,30 MEUR, čo je pri kurze 1€=42  Sk, 1 398,60 mil. Sk.	O	Neakceptuje sa. Uvedená čiastka predstavuje maximálny záväzok zo strany EK v roku 2004 a nie očakávané reálne čerpanie. Upozorňujeme na pravidlo N+2, podľa ktorého možno čerpať zo záväzku ešte ďalšie 2 roky po jeho schválení. Pripomienka nezohľadňuje bežné ceny, ale počíta so stálymi cenami roku 1999. Prerokované a schválené dňa 31.3.2003.  	
Str.  7 – Tabuľka č. 6 a  7– Rozdelenie čerpania prostriedkov zo ŠF EÚ v rokoch 2005 a 2006 -   v materiále je uvádzané čerpanie pre SOP Priemysel a služby v roku 2005 vo výške 1 226,23 mil. Sk a v roku 2006 vo výške 1 333, 68 mil. Sk,  pričom na základe schváleného Národného rozvojového plánu SR je na rok 2005 pre SOP  PS   zo  ŠF EÚ   vyčlenených 44,76 MEUR,   čo je   pri kurze 1€=42  Sk, 1 879,92 mil.   Sk  a  na   rok   2006 - 55,7   MEUR, čo  je   pri   kurze   1€=42  Sk, 2 339,40 mil. Sk.	O	Neakceptuje sa. Uvedené čiastky predstavujú maximálny záväzok zo strany EK v roku 2004 a nie očakávané reálne čerpanie. Upozorňujeme na pravidlo N+2, podľa ktorého možno čerpať zo záväzku ešte ďalšie 2 roky po jeho schválení. Pripomienka nezohľadňuje bežné ceny, ale počíta so stálymi cenami roku 1999. Prerokované a schválené dňa 31.3.2003.  	
Str. 15-16 – Tabuľky 13, 14, 15 - Spolufinancovanie zo štátneho rozpočtu k štrukturálnym fondom v roku 2004, 2005 a 2006  - v materiále uvádzané čerpanie pre SOP Priemysel a služby vo výške 104,15 mil. Sk, 188,76 mil Sk a 205,3 mil. Sk nekorešponduje so schváleným Národným rozvojovým plánom SR, kde je čerpanie stanovené nasledovne: na rok 2004 je pre SOP PS zo štátneho rozpočtu na spolufinancovanie  vyčlenených 8,94 MEUR, čo je pri kurze 1€=42  Sk, 375,48 mil. Sk , na rok 2005 – 9,08 MEUR (381,36 mil. Sk) a na rok 2006 – 9,76 MEUR (409,92 mil. Sk). 	O	Neakceptuje sa. Uvedené čiastky predstavujú maximálny záväzok zo strany ŠR v roku 2004 a nie očakávané reálne čerpanie. Upozorňujeme na pravidlo N+2, podľa ktorého možno čerpať zo záväzku ešte ďalšie 2 roky po jeho schválení. Pripomienka nezohľadňuje bežné ceny, ale počíta so stálymi cenami roku 1999. Prerokované a schválené dňa 31.3.2003.  	
Je potrebné vyčleniť zo štátneho rozpočtu finančné prostriedky na prevádzkové náklady implementačných agentúr – budúcich Sprostredkovateľských orgánov pod Riadiacim orgánom vo výške cca 7% z celkového objemu implemetovaných prostriedkov (na základe skúseností s implementáciou prostriedkov predvstupových fondov), čo by pre SOP PS napr. v roku 2004 predstavovalo 124,19 mil Sk.  Predkladaný materiál o týchto prostriedkoch nepojednáva, čo by mohlo vážne ohroziť implementáciu ŠF EÚ.	O	Neakceptuje sa. Materiál sa vzťahuje výlučne na priame finančné dopady vstupu SR do ES. Určenie nepriamych finančných dopadov vstupu (teda aj administratívnych nákladov) si vyžaduje ďalšie analýzy. Prerokované dňa 31.3.2003	
V tabuľkách (č. 5, 6, 7 a 13, 14, 15) navrhujeme rozčleniť  iniciatívu Interreg na Interreg III A, B, C nakoľko v materiále nie je možné zistiť, či predpokladané požiadavky nášho rezortu sú v materiále premietnuté (aj keď podľa odhadu našej účasti na Interreg-u sa nám javia poddimenzované). Taktiež je potrebné uvažovať s finančnými prostriedkami na prevádzkové náklady implementačných agentúr.	O	Neakceptuje sa. Pri Interregu III sa uvádza predbežné rozdelenie finančných prostriedkov, podľa ktorého Ministerstvo hospodárstva SR bude mať podiel 6 % na celkovom objeme Interregu III.  Materiál sa vzťahuje výlučne na priame finančné dopady vstupu SR do ES. Určenie nepriamych finančných dopadov vstupu (teda aj administratívnych nákladov) si vyžaduje ďalšie analýzy. Prerokované dňa 31.3.2003.	
Str. 22, 23 a 24 – Tabuľka 21, 22 a 23 upozorňujeme na nové skutočnosti v súvislosti s Finančným memorandom 2003, v rámci ktorého plánovaná výška finančných prostriedkov z EÚ na roky 2004-2006 predstavuje 558 mil. Sk a finančné prostriedky na kofinancovanie sú vo výške 313 mil. Sk.	O	Akceptuje sa čiastočne. Údaje boli upresnené podľa jednotlivých projektov MV SR. Prerokované a schválené dňa 31.3.2003.	
Ministerstvo kultúry SR		Bez pripomienok.	
Ministerstvo obrany SR		Bez pripomienok.	
Ministerstvo školstva SR		Bez pripomienok.	
Ministerstvo zdravotníctva SR			
Žiadame o doplnenie špecifikácie v komunitárnych programoch strana 9 o program, ktorý je riešený v rezorte zdravotníctva Podpora  zdravia verejnosti - Public health.	O	Akceptuje sa. Text bol upravený.	
Žiadame o informáciu, z akých čísel vychádzalo MF pri výpočte predpokladaného čerpania zdrojov z predvstupovej pomoci PHARE na roky 2004 a 2005 v rezorte zdravotníctva (tabuľky 21 a 22), vzhľadom na  odlišné čísla, vypočítané na MZ na základe schválených projektov Ministerskou radou SR.	O	Neakceptuje sa. Nároky Ministerstva zdravotníctva SR sa vzťahujú na pripravované finančné memorandum 2003. Všetky súčasne známe návrhy projektov boli zohľadnené v materiáli. Nároky MZ S budú upresnené po schválení projektov Európskou komisiou. 	
Ministerstvo výstavby a regionálneho rozvoja SR			
Finančné prostriedky uvedené v materiáli nie sú celkom v súlade so schváleným uznesením vlády SR č. 175/2003 k Národnému rozvojovému plánu zo dňa 12.3.2003 na vyčíslenie dopadu na verejné financie za roky 2004, 2005, 2006. Predpokladáme, že po rokovaniach na MF SR k návrhu rozpočtu na rok 2004 bude materiál dopracovaný.	O	Akceptuje sa. Rozdielnosti vychádzajú z používania iných výmenných kurzov a zo zaokrúhľovania.	
Ministerstvo spravodlivosti SR		Bez pripomienok.	
Z pripravovaných projektov pre rezort justície, ktoré boli uplatnené do programu Phare 2003 s dopadom na štátny rozpočet v roku 2005, vyplývajú predpokladané prostriedky z ES vo výške 57,7 mil. Sk (pri kurze 44,44 Sk/EUR) a potrebné kofinancovanie vo výške 22,2 mil. Sk.	O	Akceptuje sa. Text bol upravený.	
Ministerstvo práce, sociálnych vecí a rodiny SR 			
Str. 1 – odkaz č. 3 navrhujeme zaradiť v prvom riadku tabuľky č. 1 k r. 2005 a 2006, nakoľko r. 2004 je totožný s mater. s uzn. 46/2003; ak poznámka pod čiarou – odkaz 3 – platí pre všetky roky, potom žiadame uviesť vysvetlenie, prečo sa nezhodujú údaje vo všetkých rokoch v obidvoch materiáloch (po zohľadnení odlišného kurzu).	O	Akceptuje sa. Text bol preformulovaný.	
Text v časti 2 – str. 3 – k možnosti vykonávať oprávnené operácie na spolufinancovanie zo zdrojov EÚ žiadame doplniť o presnú cit. časti prístupovej zmluvy. Príjmy SR z ES (po zohľadnení aj špeciálnej kompenzačnej platby) nie sú totožné s materiálom s uzn. 46/2003 (po zohľadnení odlišnosti kurzov). Žiadame doplniť vysvetlenie.	O	Akceptuje sa. Text bol upravený.	
Str. 4 – špeciálna kompenzačná platby – na r. 2005 a 2006 sa uvádzajú iné sumy ako v materiáli s uzn. č. 46/2003.	O	Akceptuje sa. Text bol upravený.	
Časť 2.1.2. – žiadame doplniť vysvetlenie, prečo sa pre r. 2004 uvádzajú príjmy na rozvoj vidieka (aj po zohľadnení rozdielnych kurzov a presunu na priame platby) síce zhodne s východiskami štátneho rozpočtu na rok 2004, ale odlišne od materiálu s uzn. 46/2003.	O	Neakceptuje sa. Uvedený rozdiel vyplýva zo zaokrúhľovania na celé čísla. Prerokované a schválené dňa 31.3.2003.	
Odhad príjmov v časti 2.1.3. zo štrukturálnych fondov sa uvádza v sume 5 480 mil. Sk, kým v materiáli s uzn. 46/2003 v sume 5 460 mil. Sk (obdobne s odchýlkami r. 2005 a 2006).	O	Neakceptuje sa. Uvedený rozdiel vyplýva zo zaokrúhľovania na celé čísla. Prerokované a schválené dňa 31.3.2003.	
K tabuľke č. 8 žiadame uviesť vysvetlenie, prečo sa odhadujú príjmy z vnútorných politík na budovanie Schengenských hraníc v sume o 10 mil. Sk rozdielne oproti východiskám štátneho rozpočtu na rok 2004.	O	Akceptuje sa. Text bol upravený.	
K časti 2.2.4. žiadame uviesť, prečo sa odhad príjmov SR z predvstupových fondov na r. 2004 – časť ISPA uvádza odlišne od východísk štátneho rozpočtu (6 347 mil. Sk), rovnako spolufinancovanie.	O	Akceptuje sa. Text bol upravený.	
K časti 3.2.2.1. žiadame uviesť, prečo sa spolufinancovanie štrukturálnych fondov uvádza odlišne od východísk štátneho rozpočtu (prípadne zjednotiť). 	O	Akceptuje sa. Text bol upravený.	
K časti 3.2.2.1. – žiadame upraviť text k tab.č. 13 – spolufinancovanie zo štátneho rozpočtu nie je zabezpečené v rozpočte kapitoly MPSVR SR na r. 2004 podľa východísk štátneho rozpočtu 	Z	Neakceptuje sa. Spolufinacovanie zo štátneho rozpočtu bude zabezpečené zo zdrojov Národného úradu práce na aktívny politiku trhu práce. Prerokované a schválené dňa 31.3.2003.	
V materiáli na s. 8 v časti „Vnútorné politiky“ navrhujeme doplniť rozdelenie príjmov z EÚ pre jednotlivé rezorty. MPSVR SR vypracovalo odhad (list č. 462/03-III/11 z 20.2.2003) svojich príjmov z EÚ v rámci vnútorných politík a tieto odhady neboli premietnuté. Navrhujeme do materiálu premietnuť prehľad rozdelenia príjmov z ES v rámci vnútorných politík  pre jednotlivé ústredné orgány štátnej správy spolu so stanovením očakávaného spolufinancovania. 	O	Neakceptuje sa. Vzhľadom k tomu, že projekty schvaľuje Európska komisia, ktorá uzatvára zmluvy priamo s navrhovateľom projektu, ostatné ministerstvá neboli schopné poskytnúť relevantné podklady. Prerokované a schválené dňa 31.3.2003.	
Navrhujeme zosúladiť percentuálne určený podiel (20 %) v texte materiálu (s. 18, časť 3.2.2) s údajmi v tabuľkách č. 8 a 18 z ktorých vyplýva spolufinancovanie v rámci vnútorných opatrení a budovanie inštitúcií vo výške 25 %.	O	Akceptuje sa. Text bol upravený.	
Pod bodom 2.1.3.1. v tabuľkách č. 5-7 týkajúcich sa rozdelenia čerpania zo štrukturálnych fondov podľa jednotlivých rokov a jednotlivých ministerstiev v bežných cenách v mil. Sk sa v riadkoch týkajúcich sa programových dokumentov, ktoré zastrešuje MPSVR SR (kapitola MPSVR SR a MŠ SR) vyskytujú odlišné sumy, než aké odhadlo MPSVR SR.  Obdobný problém sa dotýka aj tabuľiek č. 13-15 pod bodom 3.2.2.1.1. – rozdelenie spolufinancovania zo štátneho rozpočtu k štrukturálnym fondom podľa jednotlivých ministerstiev v bežných cenách v mil. Sk.
	Z	Akceptuje sa. Text bol upravený. Prerokované a schválené dňa 31.3.2003. drobné rozdiely sú zapríčinené zaokrúhľovaním.	
Požadujeme metodické usmernenie týkajúce sa používania výmenných kurzov pri odhadoch čerpania prostriedkov ESF, nakoľko tieto sa mnohokrát menia a spôsobujú rozdielne výstupy jednotlivých relevantných strán.	Z	Akceptuje sa. MF SR poskytne metodické usmerňovanie o výmenných kurzoch MPSVR SR. Prerokované a schválené dňa 31.3.2003.	
V predmetnom materiáli nie je zohľadnený podklad Ministerstva práce, sociálnych vecí a rodiny SR (462/03 – III/11 zo dňa 20.2.2003) týkajúci sa predvstupovej pomoci PHARE - Odhadované príjmy z EÚ a výdavky zo štátneho rozpočtu v súvislosti s realizovaním predvstupovej pomoci PHARE.	O	Akceptuje sa. Text bol upravený.	
Ministerstvo pôdohospodárstva SR			
Vzhľadom na skutočnosť, že Ministerstvo pôdohospodárstva SR je v súčasnosti v štádiu rozhodovania o zjednodušenej schéme IACS, pričom toto rozhodnutie s najväčšou pravdepodobnosťou bude prijaté v krátkom čase, odporúčame, aby materiál zohľadňoval aj túto veľmi dôležitú skutočnosť.
Zjednodušená schéma IACS je dobrovoľná a prechodná s možnosťou predĺženia dvakrát na rok (do konca roka 2006), pričom jej podstata spočíva v tom, že je založená na  zjednodušení administrácie a podávania žiadostí, ktoré musia obsahovať len údaje o žiadateľovi a poľnohospodárskych parcelách (identifikačné číslo a výmera). 
Podmienkou zjednodušenej schémy je plne funkčný LPIS (Register produkčných poľnohospodárskych plôch), pričom ostatné registre a kontrolné mechanizmy nemusia byť vytvorené a plne funkčné ku dňu vstupu do EÚ.
Výhody zjednodušenej schémy spočívajú, najmä v tom, že sa zabezpečí úplná absorpcia finančných prostriedkov EÚ a vytvorí sa dodatočný časový priestor pre prípravu na administráciu a kontrolu platieb z EÚ v zmysle požiadaviek a pravidiel EÚ.
Vzhľadom na uvedené žiadame, aby sa v prípade zjednodušenej schémy financovali doplatky len z národných zdrojov, nakoľko v opačnom prípade, by SR musela mať ku dňu vstupu plne funkčný IACS za účelom kontroly vyplácania doplatkov z prostriedkov EÚ. Takýmto spôsobom sa zabezpečí vyskúšanie systému EÚ z národných zdrojov, t.j. bez kontroly EÚ a možnosti odňať neoprávnene poskytnuté priame platby podľa pravidiel EÚ.
Zásadne nesúhlasíme s presunom 20% ročnej alokácie na rozvoj vidieka zo záručnej sekcie EAGGF. Okrem vyššie uvedených argumentov považujeme toto riešenie za nevhodné aj vzhľadom na skutočnosť, že žiadna z kandidátskych krajín, ktoré žiadali o navýšenie alokácie z 5% rezervy, neplánuje presunúť tieto finančného prostriedky z II. piliera do I. piliera, nakoľko ide o dva odlišné spôsoby a ciele financovania. Ide o otázku princípu, nakoľko v rámci negociácií sme uplatnili požiadavku na zvýšenie alokácie z dôvodu nedostatku pokrytia potrieb Slovenska v oblasti rozvoja vidieka. Vzhľadom na uvedené by sa tieto finančné prostriedky nemali použiť na iné účely, ako bolo oficiálne deklarované počas negociácií.	Z	Neakceptuje sa. Presun 20 % z rozvoja vidieka zmenší nároky na ŠR o 1 000 mil. Sk, pričom prostriedky určené pre rozvoj vidieka z EAGGFz v roku 2004  sú v porovnaní s rokom 2003 zvýšené o 1 600 mil. Sk aj po presune prostriedkov na priame platby. Prerokované dňa 27.3.2003. Ministerstvo pôdohospodárstva SR trvá na zásadnej pripomienke.     	
Závery z rokovaní z Kodane umožňujú doplniť úroveň priamych platieb na úroveň 55% úrovne EÚ z národných zdrojov a rezort trvá na ich výške	Z	Neakceptuje sa. Navrhnuté čiastky akcentujú reálne možnosti štátneho rozpočtu. Doplatky k priamym platbám na 55 % úrovne ES 15 nie sú povinné.  Prerokované dňa 27.3.2003. Ministerstvo pôdohospodárstva SR trvá na zásadnej pripomienke.  	
Finančná spoluúčasť zo štátneho rozpočtu na rok 2004 podľa finančného plánu programu SAPARD na rok 2004 a z pohľadu skutočne poskytnutých prostriedkov v predchádzajúcich rokov bude predstavovať 577,5 mil. Sk a nie 56 mil. Sk ako je v materiáli uvedené. Nárokujeme zvýšiť čiastku na 577,5 mil. Sk.	O	Neakceptuje sa. Nad rámec 56 mil. Sk pre SAPARD sú v kapitole Všeobecná pokladničná správa nevyčerpané finančné prostriedky v objeme 1 mld. Sk z rokov 2001, 2002 a 2003.	
Ministerstvo životného prostredia SR		Nezaslané.